open-index/open-wikipedia-markdown huggingface dataset:
Riigikogu

náhľad|Interiér Riigikogu
**Riigikogu** je jednokomorový parlament Estónska, ktorý má 101 členov, volených na 4 roky. Okrem legislatívnej činnosti Riigikogu tiež menuje vysokých štátnych úradníkov vrátane predsedu vlády a predsedu Najvyššieho súdu. Riigikogu tiež volí (buď samostatne, alebo ak je to potrebné, spolu so zástupcami miestnej samosprávy v rámci širšieho zboru voliteľov) prezidenta. Riigikogu schvaľuje dôležité medzinárodné zmluvy, ktoré sa týkajú armády či ukladajú povinnosti v zmenách právnych predpisov. Schvaľuje rozpočet predložený vládou a dohliada na exekutívu. Môže vysloviť nedôveru premiérovi, vláde či jednotlivým ministrom. 

Voľby do Riigikogu sú všeobecné, rovné, priame a tajné. Aktívne volebné právo má každý občan Estónska od 18 rokov, pasívne volebné právo od 21 rokov, poslanci sú volení na 4 roky podľa princípu pomerného zastúpenia v dvanástich 6-12 mandátových volebných obvodoch.

## Referencie

## Pozri aj
* Politický systém Estónska
* Politické strany v Estónsku

## Externé odkazy
* Oficiálna webová stránka Riigikogu (anglicky, estónsky, rusky)

## Zdroj
* 


Kategória:Politika v Estónsku
Kategória:Jednokomorové parlamenty
Betsey Johnsonová

**Betsey Johnsonová** (* 10. august 1942, Wethersfield, Connecticut, USA) je americká módna návrhárka.

## Život
Narodila sa 10. augusta 1942 vo Wethersfielde v štáte Connecticut v Spojených štátoch amerických ako druhá z troch detí Leny a Johna Johnsonovcov. Po úspešnom dokončení strednej školy najprv študovala na Pratt Institute a neskôr prešla na Syracuse University. Na začiatku svojej kariéry navrhovala oblečenie pre rôznych hercov a iné osoby z okolia umelca Andyho Warhola. Tu stretla svojho neskoršieho manžela, hudobníka Johna Calea. Ich svadba sa konala v apríli 1968. Ich manželstvo sa rozpadlo v roku 1971. V sedemdesiatych rokoch založila vlastnú značku Alley Cat, ktorá sa čoskoro stala obľúbenou medzi rockovými hudobníkmi. V roku 1971 získala ocenenie Coty Award a roku 1975 sa jej narodila dcéra Lulu Johnsonová. Od roku 2013 vystupuje so svojou dcérou v televíznom programe na Style Network.

V roku 2001 o nej režisérka Lee Grant nakrútila hodinový dokumentárny film v rámci série *[[Intimate Portrait]]*; vedľa samotnej Johnsonovej tu vystúpila napríklad dcéra Lulu Johnsonová, speváčka Cyndi Lauper alebo bývalý manžel John Cale. V roku 2009 ju National Arts Club ocenil za celoživotný prínos móde.

V roku 2013 jej bola diagnostikovaná rakovina prsníka, ktorá je momentálne považovaná za vyliečenú.

## Externé odkazy
* Oficiálna webstránka
* 

## Zdroj

Kategória:Módni návrhári USA
Kategória:Dizajnéri USA
Kategória:Absolventi Syracuse University
Kategória:Osobnosti z Connecticutu
Želatína

thumb|Agarový substrát pre pestovanie bakteriálnych kultúr
[thumb|''Sago v gulamane'' z Filipín. ovocný džús ochutený pandánom s [agarom a sagom.]]
[thumb|Želatínové tobolky na [liečivo|liečivá ]]

**Želatína** je substancia živočíšneho alebo rastlinného pôvodu, ktorá je špecifická tým, že viaže v sebe veľké množstvo vody na relatívne veľmi malý objem samotnej substancie. Je zväčša priehľadná, prípadne mierne žltkastá. Používa sa v širokom spektre odvetví – najmä potravinárstve, farmaceutickom priemysle, lekárskom výskume, kozmetike, fotografickom odvetví a tlači.

Pojmom želatína sa niekedy nesprávne označuje absorbent chemického pôvodu (poväčšine ide o soli polyakrylátových kyselín, karbomér, prípadne sodný polyakrylát známy pod obchodným názvom WaterLock), ktorý sa používa napr. v jednorazových plienkach pre svoju schopnosť absorbovať a udržať veľké množstvo vody.

Podľa pôvodu má želatína rôzne názvy:
* aspik alebo kostný glej – želatína na báze kolagénu a príbuzných látok. Vyrába sa tepelnou separáciou a následnou filtráciou z hovädzích, bravčových, kuracích a rybích koží a kostí po búraní mäsa alebo priemyselnom spracovaní. Kolagén sa používa na výrobu cukroviniek (napr. gumové medvedíky a iné želatínové produkty), mäsových výrobkov (tlačenka), lepidiel, translucentné gélové farby pre osvetľovaciu a optickú techniku a iné.
* agar alebo agaróza – želatína z morských rias, najmä druhu agar agar. Z rias sa podľa potreby a technológie separuje polysacharid agarózy alebo agaropektín. Vzhľadom na špecifické vlastnosti je jeho využitie podstatne širšie než kolagénu.
** potravinárstvo: cukrárenské a okrasné želatíny a glazúry, vegetariánske a vitariánske produkty (kde nahrádza želatínu z kolagénu), zahusťovadlo do polievok, na konzervovanie ovocia, do zmrzliny a ďalších dezertov, ako číriaca látka pri varení a pod.
** zdravotníctvo a farmaceutický priemysel: tobolky liekov, substrát pre pestovanie kultúr baktérií, mikroorganizmov a húb pri výskume a liečbe chorôb, analýza DNA, meranie motility a mobility mikroorganizmov, laxatívum a ďalšie.
** poľnohospodársky a biologický výskum: pestovanie rastlín a šľachtenie rôznych kultúr
** kulinárstvo: rôzne dezerty, koláče, pudingy a iné delikatesy, zväčša ázijskej kuchyne.
** elektrochemické priemyselné a iné použitie: elektroforéza, zubná protetika, zložka detskej plastelíny a iné drobné využitia.
* pektín: zväčša len potravinárske účely, cukrovinky, marmelády a džemy.

## Referencie

## Zdroje
* Použitie agaru ako substrátu pre výskum 
* Použitie agaru a agarózy v elektroforéze

## Externé odkazy

* Videodokument ako sa vyrába kolagénová želatína, angličtina
* Stránka výrobcu želatíny o histórii, procesoch a používaní, angličtina

Kategória:Potravinárske aditíva
Kategória:Farmakológia
Kategória:Mikrobiológia
Kategória:Potraviny
Kategória:Doplnky stravy
Zlaté manželky

***Zlaté manželky*** je slovenský dokumentárny seriál, ktorý mal premiéru v pondelok 2. februára 2014 na TV Markíza. Ide o doplnkový formát k februárovému hokejovému šampionátu zo zimnej olympiády v Soči. 

V štyroch častiach môžu diváci nahliadnuť do súkromia Slovenských hokejových hviezd. V hlavných úlohách sa predstavia práve manželky slávnych hokejistov Ľubomíra Višňovského, Tomáša Kopeckého, Milana Bartoviča, Jozefa Stümpela a Branka Radivojeviča. Seriál mapuje ako vnímajú manželky hokejistov vzostupy a pády svojich mužov a ako vlastne známe hokejové rodiny žijú.

## Postavy
***Katarína Višňovská** - Manželka známeho obrancu Ľubomíra Višňovského. Keďže Ľubo Višňovský hrá v americkej NHL, spolu s ich dvomi deťmi žijú v New Yorku
***Mária Kopecká** - Manželka útočníka Tomáša Kopeckého, hrajúceho za klub Florida Panthers. Preto žijú s dvomi synmi v slnečnej Miami
***Petra Bartovič** -  Manželka útočníka Milana Bartoviča, ktorý hrá za Slovan Bratislava. Petra s deťmi zostala žiť v českom Liberci 
***Martina Stümpelová** - Manželka hokejistu Jozefa Stümpela. Spoločne s tromi deťmi žijú v Nitre, za ktorú Jozef Stümpel aj hrá.
***Jana Radivojevič** - Manželka hokejového útočníka Branka Radivojeviča, ktorý hrá za Slovan Bratislava. Janka s dvomi synmi žijú v Trenčíne

## Série

## Časti

## Produkcia
Autorom námetu Zlatých manželiek je programová riaditeľka Markízy Silvia Majeská. Šou vyrába produkčná spoločnosť Dana Dangla a jeho manželky Beáty Noemo Production a režíruje Samo Jaško.

## Referencie

Kategória:Slovenské televízne seriály
Tretia vláda Andrusa Ansipa

thumb|Predseda vlády Andrus Ansip.

**Tretia vláda [[Andrus Ansip|Andrusa Ansipa]]** je od 4. apríla 2011 súčasná vláda Estónskej republiky. Vládu tvorí zástupcovia liberálnej strany Reformierakond a konzervatívno-liberálnej IRL. Vláda vznikla po voľbách, ktoré sa konali 6. marca rovnakého roka.

## Zloženie vlády

## Pozri aj
* Zoznam estónskych premiérov
* Politický systém Estónska

## Zdroj
* 

Kategória:Vlády Estónska
Mali Krušlynci

**Mali Krušlynci** () je dedina (*село*) na Ukrajine vo Vinnyckom rajóne Vinnyckej oblasti. Žije tu 1684 obyvateľov.

## Externé odkazy
* Najvyššia Rada Ukrajiny 

Kategória:Dediny vo Vinnyckom rajóne
Gina Lollobrigida

**Gina Lollobrigida**, vlastným menom **Luigina Lollobrigida** (* 4. júl 1927, Subiaco – † 16. január 2023, Rím) bola talianska herečka. 

Patrila k najpopulárnejším európskym herečkám 50. a 60. rokov. Venovala sa tiež maľovaniu, sochárstvu a fotografovaniu.

## Referencie

## Iné projekty

## Externé odkazy
* 
* 

## Zdroj
* 

Kategória:Talianske filmové herečky
Kategória:Držitelia ceny Donatellov David
Kategória:Nositelia Radu za zásluhy Talianskej republiky
Kategória:Talianski fotografi
Parafaryngeálny priestor

**Parafaryngeálny priestor** je jeden z priestorov tvoriacich komplexnú anatómiu v oblasti tváre a krku. Sám o sebe nie je významný a neobsahuje žiadnu kľúčovú anatomickú štruktúru; veľký význam má však v zobrazovacej diagnostike. 

## Charakteristika a význam
Parafaryngeálny priestor je párový a nachádza sa v bočných častiach krku nad jazylkou (), ktorý sa preto označuje ako suprahyoidný. Je obklopený ďalšími, tu sa nachádzajúcimi priestormi. Práve toto centrálne uloženie má zásadný význam: v prípade veľkého patologického nálezu (najčastejšie tumoru) v oblasti suprahyoidného krku môže byť veľký problém určiť, z ktorého priestoru tento nález vychádza. Svojim tlakom však presúva práve centrálny parafaryngeálny priestor a tak jeho smer jeho posunu naznačuje primárny zdroj patologického nálezu. Určenie priestoru, z ktorého takýto nález vyrastá, značne spresňuje a zužuje diferenciálnu diagnózu:
* presun laterálne: faryngeálny slizničný priestor
* presun mediálne: parotický (príušný) priestor
* presun dopredu: karotický priestor
* presun dopredu a nabok (anterolaterálne): (bočný) retrofaryngeálny priestor
* presun dozadu: žuvací priestor

Parafaryngeálny priestor obsahuje tukové tkanivo, preto je primárnym miestom krčnej patológie iba vzácne; môžu sa však doň sekundárne šíriť iné patologické procesy zo susedných priestorov. To, že je vyplnený tukovým tkanivom, má za následok jeho veľmi dobrú viditeľnosť na snímkach z počítačovej tomografie či magnetickej rezonancie.

## Anatómia
Parafaryngeálny priestor má v závislosti na smere pohľadu a reze nepravidelný, obvykle kosáčikovitý tvar. Tiahne sa od bázy (spodiny) lebky k hornému rohu jazylky (). 

V dolnej prednej časti prechádza do submandibulárneho (podsánkového) priestoru, pričom tieto priestory nie sú od seba anatomicky oddelené; umožňuje to preto voľné šírenie patologických procesov z jedného priestoru do druhého. 

Čo sa týka jeho horného ohraničenia bázou lebky, tú tvorí dolný okraj hrotu skalnej kosti (). Nenachádzajú sa tu žiadne lebečné otvory a teda parafaryngeálny priestor ani sprostredkovane nekomunikuje s lebečnou dutinou.

Okrem tukového tkaniva môže parafaryngeálny priestor vzácne obsahovať drobné slinné žliazky. Tiež sa v ňom nachádza menšia časť pterygoidného venózneho plexu; žilovej splete, ktorej hlavná časť sa nachádza hlboko v žuvacom priestore.

Parafaryngeálny priestor z väčšej časti ohraničuje fascia, ktorá má komplexný charakter a je tvorená z viacerých listov hlbokej krčnej fascie. Jeho mediálne (vnútorné) ohraničenie tvorí stredný list, laterálne (vonkajšie) ohraničenie povrchový list, zadné ohraničenie hlboký list a predné ohraničenie karotická (krčnicová) pošva, ktorá je zložená zo všetkých troch listov hlbokej krčnej fascie.

## Patológia
Ako už bolo vyššie spomenuté, patologické nálezy vychádzajúce priamo z parafaryngeálneho priestoru sú vzácne a patria sem:
* atypická cysta 2. žiabrového oblúka
* benígny zmiešaný tumor
* lipóm
Oveľa častejšie sú patológie, ktoré sa sem šíria z okolitých priestorov, ako napríklad peritonzilárny absces, epidermoidný karcinóm nosohltana alebo podnebnej mandle.

## Zdroje
*
*

Kategória:Rádiologická anatómia
Zlievarenstvo

náhľad|1. Proces odlievania tekutým kovom<br />2. Opracovaný odliatok
**Zlievarenstvo** je priemyselné odvetvie zaoberajúce sa výrobou predmetov liatím roztaveného kovu do formy, dutina ktorého má tvar budúceho odliatku. Zlievarne zásobujú prakticky všetky odvetvia strojárenskej výroby odliatkami tvarovo zložitých súčiastok, ktoré sa nedajú vyrobiť iným spôsobom (zváranie, obrábanie). Zlievarenstvo patrí medzi najstaršie remeslá, ktoré pomáhali ľuďom využívať prírodné zdroje, vzdorovať nepriateľom a svojim dielom prispeli k civilizačnému pokroku.

## Zlievanie
Kov s najnižšou teplotou tavenia je ortuť (- 39°C), s najvyššou volfrám (3430 °C), najťažšie taviteľný prvok je uhlík s teplotou tavenia až (3450 °C). Teplota tavenia je ovplyvnená vonkajším tlakom ako aj koncentráciou prísadových prvkov.
 
Výroba odliatkov ja pomerne náročná, preto jedna z dôležitých úloh, ktoré sú pre zlievača postavené, je výber najvhodnejšieho výrobného procesu, ktorý by bol ekonomicky optimálny na dané výrobné podmienky.

Proces tavenia, odlievanie ako aj samotná výroba zlievárenských jadier je spojená s použitím rôznych chemických látok, ktoré môžu predstavovať riziko pre zdravie pracovníkov a značné znečisťovanie životného prostredia.

## Základné pojmy v zlievárenstve
* *Model* - predmet, ktorý sa svojím tvarom podobá na odliatok. Rozmery modelu sú o niečo väčšie, ako má odliatok.
* *Modelové zariadenie* - slúži na vytvorenie aktívnej dutiny vo forme, v ktorej stuhne odliata tavenina v odliatok.
* *Jadro* - súčasť formy. Slúži na výrobu dutiny v odliatku. Delí sa na pravé jadro a nepravé jadro.
* *Formy* - sa vyrábajú z rôznych materiálov podľa toho, koľko odliatkov sa má v nich odliať. Formy bývajú zväčša uzatvorené, len ploché hrubé odliatky, napr.: rošty, mreže sa dajú odlievať aj do otvorených foriem.
* *Odliatok* - stuhnutá tavenina v dutine pieskovej, keramickej alebo kovovej forme. Tvar odliatok po stuhnutí zodpovedá tvaru dutiny formy.
* *Surový odliatok* - vznikne stuhnutím roztaveného kovu odliateho do dutiny formy.
* *Hrubý odliatok* - vznikne zo surového odliatku očistením od formovacích materiálov a odstránením vtokov, náliatkov či iných pomocných zlievárenských prídavkov. Hrubý odliatok je konečným výrobkom zlievárne.
* *Obrobený odliatok* - vznikne z hrubého alebo ohrubovaného odliatku obrábaním na rozmery predpísané výkresom súčiastky.

## Literatúra
* F.Krumnikl, M. Makarius, L. Šefel - *Výroba ocele*, (1964)

## Iné projekty

Kategória:Odlievanie
Kategória:Priemyselné odvetvia
Víťaz (Belehrad)

[right|thumb|Víťaz, v pozadí [Nový Belehrad a Veža Ušće.]]
**Víťaz** (srbsky v latinke **Pobednik**, v cyrilike **Победник**) je názov sochy, ktorá sa nachádza na sútoku riek Dunaj a Sáva na pevnosti Kalemegdan. Socha je symbolom srbskej metropoly Belehradu. Jej autorom je chorvátsky sochár Ivan Meštrović. Symbolizuje oslobodenie mesta od tureckej nadvlády.

Socha víťaza s výškou 14 m drží v ľavej ruke holubicu mieru a pozerá sa smerom na západ, k bývalému územiu Rakúsko-Uhorska. V pravej ruke drží meč. Pôvodne mala byť umiestnená na Námestí republiky, no Kalemegdan bol nakoniec zvolený ako dôstojnejšie miesto, lebo ho dobre vidno z väčšiny srbskej metropoly.

Socha bola slávnostne odhalená v roku 1928 k desiatemu výročiu prelomenia Solúnskeho frontu. Odvtedy sa objavuje veľmi často v súvislosti s Belehradom. Dlhý čas bola zobrazená pri znelke spravodajskej relácie Juhoslovanské televízie.

## Referencie

## Iné projekty

## Zdroj

Kategória:Stavby v Belehrade
Kategória:Pamätníky v Srbsku
Kategória:Bronzové sochy
Započítanie

**Započítanie** alebo **zápočet** môže byť:
*zahrnutie do počtu, zarátanie
* v práve:
** v občianskom a obchodnom práve (v štátoch kontinentálneho eur. práva): spôsob zániku záväzku spočívajúci v tom, že vzájomné pohľadávky dlžníka a veriteľa, ktoré sú rovnakého druhu (napr. v oboch prípadoch peňažné) zaniknú v rozsahu, v akom sa vzájomne kryjú; rozlišuje sa jednostranné započítanie, započítanie dohodou a započítanie na základe zákona (t.j. automatické), pričom v užšom zmysle sa započítaním myslí len jednostranné započítanie (na Slovensku je započítavanie upravené najmä v § 580-581 Obč. Zákonníka a § 358-364 Obch. zákonníka), synonymum: kompenzácia, pozri započítanie (právo)
**v procesnom práve (najmä v anglosaskom práve, ale sekundárne aj v kontinentálnom eur. práve): predmet započítacej námietky žalovaného v súdnom alebo rozhodcovskom konaní ako obrana žalovanému voči žalobe žalujúceho (na Slovensku upravené v § 147 ods. 2 Civilného sporového poriadku), synonymum: kompenzácia, pozri pod započítacia námietka
*v ekonómii zriedkavo (ide o užší význam voči vyššie uvedenej občiansko- a obchodnoprávnej definícii): spôsob bezhotovostnej úhrady, pri ktorom sa k stanovenému dátumu porovnajú vzájomné pohľadávky dvoch či viacerých podnikov a s bežným účtom sa zúčtuje len rozdiel týchto pohľadávok, zahŕňa klíring, činnosť zúčtovacích bánk a hromadné započítania vzájomných peňažných pohľadávok podnikov v socialistických štátoch v časoch značného nárastu ich (aj druhotnej) platobnej neschopnosti (t. j. najmä do 50. rokov 20. storočia)

**Zápočet** môže byť aj potvrdenie splnenia základných požiadaviek programu výučby a účasti na výučbe určitého predmetu príslušným (v užšom zmysle len neklasifikačným) zápisom do výkazu o štúdiu a/alebo informačného systému vysokej školy, pozri zápočet (štúdium)

## Referencie


## Pozri aj
* Kruhový zápočet
Kruhový zápočet

**Kruhový zápočet** je  kruhová dohoda obyčajne medzi viacerými klientmi  o tom, že sa všetky pohľadávky zápočtom znížia o hodnotu vzájomného zápočtu. Každý v kruhu zaplatí svoj záväzok pohľadávkou a to vo výške vzájomného zápočtu. 

*Na malom ostrove v Karibskom mori bol jeden hotel s vyhliadkou na pláž. Majiteľka hotela dbala, aby skromné izbičky boli vždy čisté a služby prvotriedne. Jedného dňa sa v ňom ubytoval turista, ktorý za izbu zaplatil v hotovosti100 dolárov. Majiteľka dlžila takú istú čiastku svojej krajčírke, nuž peniaze z recepcie rovno zobrala i šla jej ich vrátiť. Krajčírka sa stodolárovke potešila. Hneď poslala svoju dcéru, aby peniažky zaniesla kaderníkovi. Kaderník bol známy svojou prchkou povahou, najmä ak išlo o dlhy a chcel mať všetky účty vyrovnané. Obzvlášť sa mu priečilo niekomu dlžiť. Stovka od krajčírky mu prišla mimoriadne vhod, pretože práve preberal tovar od miestneho pekára na večernú oslavu svojich narodenín. Ihneď ho vyplatil. Pekár si utrel ruky od múky do nohavíc a bankovku si úhľadne zložil do vrecka na košeli. Vracajúc sa do pekárne sa zastavil v hoteli,aby zmazal starý dlh. Pred časom tam totiž býval jeho významný dodávateľ, ktorý ho prišiel navštíviť a pekár mu sľúbil, že trovy za nocľah zaplatí. Majiteľka hotela odrazu držala tú istú stodolárovku, ktorou sotva pred hodinou zaplatil turista. Zamyslela sa, či je vôbec potrebné, aby stovka obiehala do kruhu po ostrove, keď si dlžníci a veritelia dokážu uhradiť svoje záväzky aj bez peňazí...* 

## Pozri aj
* Klíring
* Zápočet

Kategória:Bankovníctvo
Kategória:Účtovníctvo
Alkathoos (syn Porthaóna)

**Alkathoos** (*Alkathoos*) je v gréckej mytológii syn Portaóna a jeho manželky Euryty.

Alkathoos bol synom kalydónskeho kráľa Porthaóna a bratom Oinea, Agria, Mela, Leukópea a Steropy, ktorá s riečnym bohom Achelóom, splodila Sirény. Keď na trón po Porthaónovi zasadol jeho syn Oineus, po krátkom kraľovaní ho Agrios so svojimi synmi zvrhol a zasadol na trón.  Oinea však po rokoch oslobodil argejský kráľ Diomédes, ktorý Agria a jeho synov (s výnimkou Onchésta a Thersita, ktorí včas utiekli) pobil a Oineovi trón vrátil. 

Oineus sa potom stal otcom syna Tydea, ktorý podľa jednej verzie svojho strýca Alkathoa a synovca v hádke zabil a musel preto z Kalydónu ujsť. Útočište si našiel v Argu a neskôr bol hrdinom neslávnej výpravy „*siedmich proti Tébam*“. Podľa inej verzie, Alkathoos zomrel potom, ako sa uchádzal o ruku Hippodamie, dcéry kráľa Oinomaa v élidskej Pise. Jej otec totiž vyhlásil, že jej ruku dostane ten muž, ktorý ho porazí v konských pretekoch a k tomu dodal, že porazenému zotne hlavu.  

## Referencie a bibliografia

Kategória:Postavy gréckej mytológie
Curling na Zimných olympijských hrách 2014

**Curling na Zimných olympijských hrách 2014** bol curlingový turnaj v rámci multišportového podujatia Zimných olympijských hier 2014, ktorý sa konal v ruskom meste Soči v dňoch od 10.21. februára 2014, za účasti 10 mužských a 10 ženských tímov. Zápasy sa hrajú vo viacúčelovej aréne Kerlingovyj Centr Leďanoj kub s kapacitou 3 000 divákov. V obidvoch kategóriách zvíťazili reprezentácie Kanady. Kanaďanky dokonca prešli turnajom bez prehry. Bronzové curlingisti Švédska získali svoju prvú olympijskú medailu.

Curlingový turnaj sa organizuje prvýkrát od hier v roku 1924 v Chamonix, pravidelne od hier v roku 1998 v Nagane a toto bolo jeho 6. vydanie. Nováčikom olympijského turnaja bolo ženské družstvo Kórejskej republiky.

## Kvalifikácia
náhľad|Umiestnenie arény v športovom centre Soči

;Muži

;Ženy

## Výsledky
### Muži
#### Základná skupina

#### Play-off
##### Tie break

##### Semifinále

##### Stretnutie o 3. miesto

##### Finále

### Ženy
#### Základná skupina

#### Play-off
náhľad|150px|Kanaďanky po víťazstve na turnaji

##### Semifinále

##### Stretnutie o 3. miesto

##### Finále

## Konečné poradie

;Muži

;Ženy

## Referencie

## Iné projekty

## Externé odkazy
* Curling na oficiálnej stránke hier  //
* ZOH 2014 na oficiálnej stránke Svetovej curlingovej federácie  
* ZOH 2014 na štatistickej stránke Svetovej curlingovej federácie  

Kategória:Curling v 2014
Kategória:Športy na Zimných olympijských hrách 2014
Kategória:Curling na Zimných olympijských hrách
Parpurivci

**Parpurivci** () je dedina (*село*) na Ukrajine vo Vinnyckom rajóne Vinnyckej oblasti. Žije tu 487 obyvateľov.

## Externé odkazy
* Najvyššia Rada Ukrajiny 

Kategória:Dediny vo Vinnyckom rajóne
Richard Thompson

**Richard Thompson** môže byť:

* atlét z Trinidadu a Tobaga, pozri Richard Thompson (atlét) (1985)
* britský hudobník, pozri Richard Thompson (hudobník)

Thompson, Richard
Offaly (grófstvo)

**Offaly** (, ) je írske grófstvo, ktoré leží vo vnútrozemí Írska v provincii Leinster. Podľa sčítania uskutočneného v roku 2011 má grófstvo 76 687 obyvateľov. Je pomenované podľa starovekého kráľovstva Uí Failghe a v minulosti bolo známe ako *kráľovské grófstvo*. Sídlom grófstva je mesto Tullamore, ktoré je 26. najväčšie mesto v Írsku.

## Geografia
Grófstvo Offaly leží vo vnútrozemí Írska. Po západných hraniciach grófstva tečie rieka Shannon. Cez grófstvo je vedený Grand Canal, ktorý spája Dublin s riekou Shannon, do ktorej sa vlieva práve v grófstve Offaly.

Offaly je osemnáste najväčšie z 32 írskych grófstiev (vrátane severoírskych), pričom počtom obyvateľov je 24. najväčšie. Z 12 grófstiev v Leinsteri je piate najväčšie rozlohou a desiate najväčšie počtom obyvateľov. Najvyšší vrch grófstva, Arderin, dosahuje nadmorskú výšku 

Offaly susedí so siedmimi írskymi grófstvami: s grófstvom Roscommon na severozápade, Westmeath na severe, Meath na severovýchode, Kildare na východe, Laois na juhu, North Tipperary na juhozápade (spolu s grófstvom South Tipperary tvorí bývalé tradičné grófstvo Tipperary) a s grófstvom Galway na západe.

## Najväčšie mestá (sčítanie 2011)
# Tullamore = 14 361 obyvateľov.
# Portarlington = 7 788 obyvateľov.
# Edenderry = 6 977 obyvateľov.
# Birr = 5 822 obyvateľov.
# Clara = 3 242 obyvateľov.

## Írčina
Podľa sčítania 2011 z populácie staršej ako 3 roky (72 893 ľudí) ovládalo írčinu 38,7 % (28 178 obyvateľov). Necelá tretina z nich (33,0 % – 9 286) írčinu používa iba v školstve, kde je vyučovanie írčiny povinné.

## Referencie

## Iné projekty

## Externé odkazy
*Štatistiky o počte obyvateľov grófstva a jeho sídel 

## Zdroj
*


Offaly
Bezpečnostný priepad

[thumb|Bezpečnostný priepad priehrady [Llyn Brianne vo Walese]]
[thumb|Bezpečnostný priepad v tvare lievika priehrady [Monticello Dam v USA]]
**Bezpečnostný priepad** je objekt vodného diela, ktorý slúži ako ochrana pred preliatím hrádze. Umožňuje bezpečný odtok prebytočnej vody cez hrádzu, napríklad pri povodni. Priepad sa podľa typu skladá z prepadovej hrany (hradenej alebo nehradenej), spádiska, odpadu, sklzu a vývariska. Aby sa predišlo prípadnému upchaniu, osadzujú sa pred priepad česlá alebo hrablice.

## Typy priepadov
Priepad sa nachádza na vrchu priehradného múru. Existujú dva hlavné typy priepadov:
* *kontrolovaný* – má mechanické zariadenia alebo *brány* na reguláciu prietoku.
* *nekontrolovaný* – nemá žiadne brány; ak vodná hladina vystúpi nad prepadovú hranu, voda sa dostane cez priepad mimo nádrže. Priepust vody je závislý len od hĺbky vody v nádrži.

## Iné projekty

## Zdroj

Kategória:Vodné diela
Sligo (grófstvo)

**Sligo** (, ) je írske grófstvo, ktoré leží na severozápade Írska v historickej provincii Connacht. Podľa sčítania uskutočneného v roku 2011 má grófstvo 65 393 obyvateľov. Sídlom grófstva je mesto Sligo. 

## Geografia
Grófstvo Sligo leží na pobreží Atlantického oceánu na severozápade Írska. Je jednou z najredšie osídlených oblastí Írska. V grófstve ležia jazerá Lough Gara, Lough Gill a Lough Talt.

Sligo je 22. najväčšie z 32 írskych grófstiev (vrátane severoírskych), pričom počtom obyvateľov je 26. najväčšie. Z 5 grófstiev v Connachte je štvrté najväčšie rozlohou a tretie najväčšie počtom obyvateľov. Najvyšší vrch grófstva, Truskmore, dosahuje nadmorskú výšku len 

Sligo susedí s tromi írskymi grófstvami: s grófstvom Mayo na západe, Roscommon na juhu a juhovýchode a s grófstvom Leitrim na severovýchode.

## Najväčšie mestá (sčítanie 2011)
# Sligo = 19 452 obyvateľov.
# Tubbercurry = 1 747 obyvateľov.
# Strandhill = 1 596 obyvateľov.
# Ballymote = 1 539 obyvateľov.
# Collooney = 1 369 obyvateľov.
# Ballisodare = 1 344 obyvateľov.
# Inniscrone = 1 223 obyvateľov.

## Írčina
Podľa sčítania 2011 z populácie staršej ako 3 roky (62 640 ľudí) ovládalo írčinu 41,8 % (26 211 obyvateľov). Len niečo vyše tretina z nich (26,7 % – 6 987) írčinu používa iba v školstve, kde je vyučovanie írčiny povinné.

## Referencie

## Iné projekty

## Externé odkazy
*Štatistiky o počte obyvateľov grófstva a jeho sídel 

## Zdroj


Sligo
United States Geological Survey

náhľad|Logo United States Geological Survey
**United States Geological Survey** (skrátene USGS; slov.: Geologická služba Spojených štátov) je vedecká agentúra vlády Spojených štátov amerických, ktorá je súčasťou amerického ministerstva vnútra. Vedci USGS sa zaoberajú štúdiom krajiny Spojených štátov, prírodných zdrojov a nerastných surovín, ako aj prírodných hazardov, ktoré ohrozujú krajinu aj ľudí. Organizácia sa zaoberá štúdiom 4 hlavných vedných disciplín, ktorými sú biológia, geografia, geológia a hydrológia. Organizácia je teda aj americkou celoštátnou geologickou službou.

Výskum organizácie je plne hradený zo zdrojov amerického Ministerstva vnútra (U.S. Department of the Interior). USGS zamestnáva asi 8623 ľudí. Hlavné orgány USGS sídla v meste Reston v štáte Virgínia. Ďalšie väčšie zariadenia sa nachádzajú blízko mesta Lakewood v štáte Colorado a v Denver Federal Center a Menlo Park v Kalifornii.

## Dejiny
USGS bola založená dekrétom kongresu 3. marca 1879 ako nezávislá výskumná organizácia. Spočiatku bola poverená členením a prieskumom rozsiahlych priestorov, výskumom geologickej stavby a zisťovaním ložísk nerastných surovín rýchlo sa rozrastajúceho štátu. Tieto úlohy boli dané potrebou súpisu nových pozemkov, ktoré boli pričlenené k USA po kúpe Louisiany v roku 1803 a mexicko-americkej vojne v roku 1848. Založením geologickej služby zároveň došlo k ukončeniu Haydenovho, Powellovho a Wheelerovho prieskumu od 30. júna 1879. V priebehu činnosti boli od organizácie odčlenené viaceré zložky. Boli to Úrad pre rekultiváciu pôd (1902), Banský úrad (1910), Federálna komisia pre energiu (1920). V období prvej svetovej vojny a po nej sa organizácia zapojila do vyhľadávania a oceňovania nerastných surovín doma aj v zahraničí. V priebehu tohto obdobia sa prejavil aj nedostatok energetických surovín ale aj topografických a geologických máp, ktoré dovtedy pokrývali len 60% územia krajiny. Následný program mapovania a vyhľadávania surovín umožnil, že do roku 1932 bol tento problém vyriešený. Od roku 1962 sa USGS podieľa na diaľkovom prieskume Zeme, Mesiaca a iných vesmírnych telies. Spolupracuje s NASA a Národným úradom pre oceán a atmosféru (NOAA).

## Riaditelia USGS
Dejiny organizácie preukazujú, že najväčší vplyv na kvalitu a výkon USGS mali výrazné osobnosti spomedzi jej riaditeľov. Od jej vzniku geologickú služby riadili:
* 1879–1881 Clarence King
* 1881–1894 John Wesley Powell
* 1894–1907 Charles Doolittle Walcott
* 1907–1930 George Otis Smith
* 1930–1943 Walter Curran Mendenhall
* 1943–1956 William Embry Wrather
* 1956–1965 Thomas Brennan Nolan
* 1965–1971 William Thomas Pecora
* 1971–1978 Vincent Ellis McKelvey
* 1978–1981 Henry William Menard
* 1981–1993 Dallas Lynn Peck
* 1994–1997 Gordon P. Eaton
* 1998–2005 Charles G. Groat
* 2006–2009 Mark Myers
* 2009–2013 Marcia McNutt
* 2014–2017 Suzette Kimball
* 2018–súčasnosť James F. Reilly

## Referencie

## Iné projekty

## Zdroj

Kategória:Geologické služby
Kategória:Organizácie založené v 1879
Kategória:Vedecké organizácie v USA
Kategória:Federálne agentúry USA
Konstantyn Dominik

**Konstantyn Dominik** (* 7. november 1870, Gnieżdżewo, Kašubsko – † 7. marec 1942, Gdansk) bol katolícky kňaz, pedagóg a biskup v Pelplini.

Konstantyn Dominik sa narodil ako druhý najstarší syn. Maturoval v roku 1893 a vstúpil do kňazského seminára 25. marca 1897 bol vysvätený za kňaza v Pelplini. 20. januára 1928 bol pápežom Piom XI. menovaný za pomocného biskupa Pelplinskej diecézy a 25. marca 1928 bol vysvätený za biskupa. Stal sa zároveň aj titulárnym biskupom athribiský. V 1942 bol biskup hospitalizovaný a zomrel vo veku 71 rokov.

## Literatúra
* Ormiński, H., *Sługa Boży Ksiądz Biskup Konstantyn Dominik*, Kartuzy 1986http://www.litdok.de/cgi-bin/litdok?t_multi=x&v_0=PER&q_0=Dominik%2C+Konstantyn+%281870-1942%29&lang=en .

## Iné projekty

## Externé odkazy
*  Konstantyn Dominik

Kategória:Poľskí rímskokatolícki biskupi
Kategória:Poľské osobnosti kašubského pôvodu
Galvarino

**Galvarino** (* ? - † 30. november 1557) bol slávny bojovník a veliteľ z národa Mapuche. Bojoval proti španielskym silám guvernéra Garcíu Hurtada de Mendozu. Bol zajatý počas bitky pri Lagunillas v blízkosti rieky Biobío.

Galvarino bojoval aj pri Santiagu a Tucapel. V bitke pri Lagunillas 8. novembra 1557 padol do zajatia spoločne s ďalšími 150 bojovníkmi z národa Mapuche. Mnohým z nich Španieli odsekli pravú ruku o odrezali nos. Iným, medzi ktorými bol aj Galvarino, odsekli obe ruky. Španieli ich takto zmrzačených pustili aby sa vrátili k svojmu národu a slúžili ako varovanie a zastrašenie ostatných Mapučov. Malo to však presne opačný účinok.

Pri návrate sa postavil Galvarino pred Caupolicána a vojnovú radu. Ukázal im svoje zmrzačené ruky a domáhal sa väčšieho povstania národa Mapuche. Za svoju statočnosť a udatnosť bol vymenovaný za veliteľa veľkej útočnej skupiny. S nožmi upevnenými na oboch zmrzačených rukách bojoval vedľa Caupolicána v nasledujúcej bitke pri Millarapue, ktorá sa odohrala 30. novembra 1557 a v ktorej zvíťazili Španieli a ich domorodí spojenci pod vedením Mendozu. Domorodci utrpeli ťažké straty. V boji padlo 3000 bojovníkov a 800 ich padlo do zajatia. Medzi zajatými bol aj Galvarino a niekoľko ďalších vodcov. Mendoza nariadil jeho popravu tým, že ho dal hodiť psom.

## Externé odkazy
* Galvarino

## Zdroj

Kategória:Domorodí obyvatelia Južnej Ameriky
Kategória:Úmrtia 30. novembra
Kategória:Úmrtia v 1557
Kroismos

**Kroismos** (*Kroismos*) je v gréckej mytológii trójsky bojovník v trójskej vojne. 

Kroismos je postavou Homérovej Iliady. Jeho meno však zaznie len v pätnástom speve Iliady, kde umiera rukou achájskeho bojovníka Mega. Meges chybil pri útoku na Hektorovho priateľa Polydama, ale jeho oštep zasiahol do hrude Polydamovho spolubojovníka Kroisma, ktorý v okamihu padol mŕtvy k zemi. Meges mu potom zvliekol z tela zbroj. 

## Referencie

Kategória:Postavy gréckej mytológie
Kategória:Trójska vojna
Eustyoché

**Eustyoché** alebo **Eustyocha** (*Eustyoché*) je v gréckej mytológii matka Mega z Élidy. 

Podľa antického autora Hygina, Eustyoché bola matkou Mega, účastníka trójskej vojny. Jej syn priviedol z Élidy k brehom Tróje vojsko na štyridsiatich lodiach. V antickom diele *Dictys Cretensis* (*Kréťan Diktis*), Meges umiera v trójskej vojne. Apollodoros z Atén však uvádza, že zomrel počas návratu z Tróje, keď stroskotal pri eubójskom myse Kaféreus.

## Referencie

Kategória:Postavy gréckej mytológie
Melas (syn Porthaóna)

**Melas** () je v gréckej mytológii syn Portaóna a jeho manželky Euryty.

Melas bol synom kalydónskeho kráľa Porthaóna a bratom Oinea, Agria, Alkathoa, Leukópea a Steropy, ktorá s riečnym bohom Achelóom, splodila Sirény. Keď na trón po Porthaónovi zasadol jeho syn Oineus, po krátkom kraľovaní ho Agrios so svojimi synmi zvrhol a zasadol na trón.  Oinea však po rokoch oslobodil argejský kráľ Diomédes, ktorý po návrate z trójskej vojny Agria a jeho synov (s výnimkou Onchésta a Thersita, ktorí včas utiekli) pobil a Oineovi trón vrátil. 

Trójskej vojny sa zúčastnil aj Melas. Po únose Heleny trójskym princom Paridom, sa ako mnohí iní Achájci aj on pridal k spartskému kráľovi Menelaovi, aby oslobodil jeho manželku. Pri brehoch Tróje sa vylodilo ohromné achájske vojsko a zaútočilo na trójske hradby, Trójania ale ich útok odrazili a Achájci boli nútení postaviť tábor a mesto obliehať. Aj keď vojsko Trójanov bolo spočiatku nepočetné, vďaka odvahe bojovníkov, ktorí neváhali položiť pri obrane mesta aj svoj život, mesto ubránili. Po spore medzi vrchným veliteľom achájskych vojsk Agamemnónon a hrdinom Achilleom sa v desiatom roku vojny podarilo Trójanom posilneným spojencami za pomoci bohov dobyť achájsku hradbu a priblížiť sa k achájskym lodiam. U Homéra jeho meno zaznie v štrnástom speve Iliady, keď sa Achájcom podarilo na čas zastaviť prienik trójskeho vojska.  
 
## Referencie a bibliografia

Kategória:Postavy gréckej mytológie
Beta Camelopardalis

**Beta Camelopardalis** (β Cam/β Camelopardalis) je najjasnejšia hviezda v súhvezdí Žirafa. Jej zdanlivá hviezdna veľkosť dosahuje 4,03. Ide o veľmi vzdialeného žltého nadobra, ktorý pravdepodobne prechádza zo štádia modrobielej hviezdy hlavnej postupnosti do štádia červeného nadobra. Jej spektrálny typ je G0 Ib. Už malým ďalekohľadom alebo silným triédrom vidieť jej sprievodcu ôsmej magnitúdy, ktorý je v skutočnosti tiež zdvojený.

## Zdroj

* Článok o hviezde Beta Camelopardalis v angličtine

Kategória:Súhvezdie Žirafa
Kategória:Bayerove objekty
Kategória:Flamsteedove objekty
Kategória:Žlté nadobry
Kategória:Trojhviezdy
Garage punk

**Garage punk** je žáner, ktorý v sebe spája garage rock a moderný punk rock. Je charakteristický nečistými a sekavými gitarovými zvukmi, pričom texty sú plné buričstva a hrané sú skupinami, ktoré majú často zmluvy s nezávislými hudobnými vydavateľstvami alebo nemajú zmluvu. Garage punkové hudobné skupiny sa väčšinou dištancujú od hardcore punkľových a politicky orientovaných hudobných skupín.

## Významní interpreti
*The Cramps
*Dwarves
*The Makers
*Betty Blowtorch
*GG Allin
*Hot Snakes
*Mudhoney
*The Mummies
*Nashville Pussy
*Poison Idea
*Rocket from the Crypt
*Toilet Böys
*Turbonegro
*Teengenerate

## Referencie

## Zdroj

Kategória:Punkrockové hudobné žánre
Kategória:Garage rock
Chryseis

**Chryseis** alebo **Chryséis** (*Chryseis/iný prepis: Chryséis*) môže byť v gréckej mytológii:
*dcéra Apolónovho kňaza Chrysa, pozri Chryseis (dcéra Chrysa)
*dcéra boha Ókeana, pozri Chryseis (dcéra Ókeana)

**Chryseis** môže byť aj:
*planétka, pozri 202 Chryseïs
ŠK Odeva Lipany

**ŠK Odeva Lipany** je futbalový klub z mesta Lipany hrajúci 3. slovenskú futbalovú ligu.

## História klubu
* 1925 - založenie klubu, futbal sa začal hrávať ale iba rekreačne
* 1929 - futbal sa začal hrať organizovane pod názvom *ŠK Lipany*
* 1935 - postavené prvé ihrisko s drevenou tribúnou v priestore terajšieho *priemyselného parku*
* 1937 - premenovanie klubu na *ŠK Slávia Lipany*
* 1939 - prerušenie činnosti klubu počas 2. svetovej vojny (19391945)
* 1946 - nový názov klubu na *ŠK Sokol Lipany*
* 1956 - postavené nové ihrisko a tribúna v terajšej podobe
* 1960 - premenovanie klubu na *TJ Odeva Lipany*
* 1970 - opäť sa mení názov klubu na *TJ OZKN Lipany*
* 1972 - výkonnostná kríza klubu, ktorej následkom je zostup do 1. triedy (na obdobie 20 rokov)
* 1990 - začiatok úspešného obdobia klubu pod staronovým názvom *FK Odeva Lipany* a pod vedením nového výboru
* 1993 - postúp do Divízie
* 1994 - postup do III. ligy, starší a mladší dorast do II. ligy a starší a mladší žiaci do I. ligy a opäť nový názov klubu na *FK ODEVA DUKLA Lipany*
* 2005 - postup do 2. ligy
* 2006 - zostup do 3. ligy
* 2016 - postup do 2. ligy
* 2017 - zostup do 3. ligy
* 2018 - postup do 2. ligy
* 2019 - zostup do 3. ligy
* 2024 - postup do semifinále Slovenského pohára vo futbale

## Známi hráči
Z liahne klubu sú aj prvoligoví hráči - Štefan Varga, ktorý hrával I. ligu v Slovane Bratislava a Tatrane Prešov, Štefan Jacko, Ľubomír Jacko (Bardejov, Tatran Prešov), ktorí hrali I. ligu v Bardejove a bývalý reprezentačný hráč Stanislav Varga a bývalý tréner Tatrana Prešov. Odchovanci športových tried zo ZŠ Komenského 113 v Lipanoch taktiež hrali 1. ligu: Lukáš Janič - mládežnícky reprezentant SR (FC Košice, MFK Ružomberok, zahraničie), Patriik Jacko - mládežnícky reprezentant SR (1.FC Tatran Prešov, FK Pohronie), Adam Zreľák - slovenský reprezentant (MFK Ružomberok, Slovan Bratislava, zahraničie), Jakub Grič - mládežnícky reprezentant SR (Zemplín Michalovce, Spartak Trnava, zahraničie).

Pri celkovom hodnotení futbalového života v meste musíme spomenúť Antona Repeľa, ktorý bol medzinárodným rozhodcom a MUDr. Bardoša, ktorý pôsobil ako predseda zdravotníckej komisie pri krajskom futbalovom zväze v Košiciach.

## Referencie

## Externé odkazy
* oficiálna stránka klubu
* ŠK Odeva Lipany na sportnet.sme.sk

Kategória:Kluby 3. ligy
Lipany
Kategória:Futbalové kluby založené v 1925
Kategória:Šport v Lipanoch
Odeva Lipany

**Odeva Lipany** (*Odeva, s.r.o. Lipany*) je jedným z najstarších a v súčasnosti stabilných podnikov v Lipanoch, známy hlavne výrobou uniforiem pre armádu a políciu na Slovensku.

## Dejiny
*1957 - vznik textilného podniku v priestoroch bývalej panelárne ako odštepný závod *Odevných závodov [[Ján Nálepka|kapitána Nálepku]] v [[Prešov]]e* pod názvom **OZKN Lipany** s výrobným programom pracovné oblečenie.
*1965 - postupne rozšírenie novej výrobnej budovy s výrobným programom polyamidové bundy a plášte.
*1968 - firma začína vyvážať do zahraničia.
*1969 - historický najvyšší počet zamestnancov (1 040 zamestnancov).
*1990 - osamostatnenie bývalého štátneho podniku, premenovanie na súčasnú Odeva, s.r.o. Lipany. 
*1993 - stabilizácia vďaka privatizácii, nový výrobný program a jeho rozšírenie o saká, vesty, nohavice a ľahkú dámsku konfekciu.
*1997 - získanie certifikátu kvality podľa požiadaviek NATO na výrobu uniforiem.

## Externé odkazy
* Odeva Lipany

Kategória:Textilné podniky na Slovensku
Kategória:Lipany (okres Sabinov)
Master of Laws

**Master of Laws**, skratka za menom **LL.M.** (, pôvodne z ) je akademický titul udeľovaný absolventom postgraduálneho právnického štúdia, ktoré je zamerané na konkrétnu oblasť práva (napr. obchodné, európske, daňové právo a pod.). Druh špecializácie môže byť uvedený v zátvorke za titulom (napr. *(Com)*, *(EuR)*, *(Tax)* a pod.).

## Zdroj

Kategória:Vysokoškolské tituly
Chryseis (dcéra Chrysa)

[náhľad|Odyseus vracia Chrýseovnu jej otcovi, autor: [Claude Lorrain, 1644]]
**Chryseis** alebo **Chryséis** alebo **Chrýseovna** (*Chryseis/iný prepis: Chryséis*) je v gréckej mytológii dcéra Apolónovho kňaza Chrysa z mýsijského mesta Chrýsy.

Chrýseovna žila v mýsijských Tébach, keď ju Achilleus aj s niekoľkými inými dievčatami zajal počas jednej z výprav, ktorými achájskemu vojsku cestou do Tróje zabezpečoval jedlo a korisť. Pri rozdeľovaní zajatkýň ju potom dali veliteľovi achájskych vojsk Agamemnónovi. Krásna dievčina sa Agamemnónovi zapáčila a keď prišiel onedlho do achájskeho tábora jej otec, aby ju vykúpil, aj napriek ponúknutému vysokému výkupnému, ju Agamemnón jej otcovi nevydal a s urážkami ho vyhnal. 

Nešťastný Chryses sa nato v modlidbách obrátil na boha Apolóna s prosbou, aby Achájcov potrestal. Apolón svojho služobníka vypočul a na achájske vojsko zoslal mor. Keď Amamemnón ani potom nič nepodnikol, aby si boha udobril, Achilleus zvolal snem, na ktorom veštec Kalchas vyhlásil, že hnev boha Apolóna odvrátia len vtedy, keď Agamemnón Chrýseovnu jej otcovi vráti a ospravedlní sa mu. Agamemnóna slová Kalchanta veľmi nahnevali a slovne na neho zaútočil a keď sa Achilleus Kalchanta zastal, osopil sa aj na neho a hrubo ho urazil. Po prudkej výmene názorov Agamemnón napokon Chrýseovnu v záujme záchrany vojska pred morom vydal, ale aby urobil Achilleovi naprotiveň, vybral si za ňu náhradu, jeho milenku Bríseovnu.

Achilleus sa rozhodnutiu hlavného veliteľa podriadil, ale keď videl odchádzať plačúcu Bríseovnu vyhlásil, že nebude bojovať. Tak sa stala Bríseovna príčinou veľkého sporu medzi Agamemnónom a Achilleom, ktorý Trójania využili. Najbližšiu bitku vyhrali a ohrozili aj achájske lode na pobreží.

## Referencie a bibliografia

Kategória:Postavy gréckej mytológie
Kategória:Trójska vojna
Saint-Omer (obvod)

**Saint-Omer** je obvod v departemente Pas-de-Calais a regióne Nord-Pas-de-Calais-Pikardia vo Francúzsku. Člení sa ďalej na 8 kantónov a 116 obcí.

## Kantóny
* Aire-sur-la-Lys
* Ardres
* Arques
* Audruicq
* Fauquembergues
* Lumbres
* Saint-Omer-Nord
* Saint-Omer-Sud

## Zdroj

Kategória:Obvody v regióne Nord-Pas-de-Calais-Pikardia
Kategória:Pas-de-Calais
Audruicq (kantón)

**Audruicq** je francúzsky kantón v obvode Saint-Omer v departemente Pas-de-Calais v regióne Nord-Pas-de-Calais. Tvorí ho 13 obcí.

## Obce kantónu
* Audruicq
* Guemps
* Nortkerque
* Nouvelle-Église
* Offekerque
* Oye-Plage
* Polincove
* Ruminghem
* Sainte-Marie-Kerque
* Saint-Folquin
* Saint-Omer-Capelle
* Vieille-Église
* Zutkerque

## Referencie


## Zdroj

Kategória:Kantóny v departemente Pas-de-Calais
Dalibor Kusovský

**Dalibor  Kusovský** (* 25. september 1971, Trenčín) je bývalý slovenský hokejista. Hrával na poste obrancu.

## Klubový hokej
Dalibor Kusovský začal hrať hokej v Trenčíne v klube Dukla Trenčín. Prvý zápas medzi mužmi odohral v sezóne 1991/92 vo vtedajšej spoločnej Česko-slovenskej hokejovej lige. V ďalšom ročníku už bol stabilným členom kádra. Bola to jeho prvá kompletná a zároveň posledná sezóna v spoločnej lige, keďže od nasledujúcej sezóny vznikla samostatná slovenská extraliga. Za Duklu Trenčín hrával až do sezóny 1998/99. V jej drese odohral 250 zápasov a ďalších 9 v play-off. Pred sezónou 1999/00 podpísal zmluvu s klubom HK 32 Liptovský Mikuláš. Tu strávil jednu sezónu. Následne podpísal zmluvu s klubom MsHK Žilina, za ktorý odohral nasledujúcich šesť sezón. V drese Žiliny začal aj siedmu sezónu, ale tú už dokončil v klube HC Slovan Bratislava. Po skončení sezóny sa vrátil opäť do Žiliny. Za Žilinu odohral ešte dve sezóny. Sezóna 2008/09 bola jeho poslednou v kariére. Za Žilinu odohral 426 stretnutí v základnej časti a ďalších 33 v play-off.

## Štatistiky - Základná časť

## Štatistiky - Play-off

## Externé odkazy
* Dalibor Kusovský o konci kariéry

## Zdroj
* Dalibor Kusovský na eliteprospects
* Dalibor Kusovský na eurohockey.com

Kategória:Slovenskí hokejisti
Kategória:Hráči Dukly Trenčín
Kategória:Hráči MsHK Žilina
Kategória:Hráči HC Slovan Bratislava
Kategória:Slovenskí hokejoví obrancovia
Kategória:Osobnosti z Trenčína
Kategória:Hráči MHk 32 Liptovský Mikuláš
Chrysothemis

**Chrysothemis** alebo **Chrýsothemis** (*Chrysothemis*/iný prepis: *Chrysothemis*) môže byť:
*v gréckej mytológii:
**dcéra mykénskeho kráľa Agamemnóna, pozri Chrysothemis (dcéra Agamemnóna)
**dcéra Stafyla z Naxosu, pozri Chrysothemis (dcéra Stafyla)
**jedna z Hesperidiek, pozri Chrysothemis (Hesperidka) 
*grécky sochár z rozhrania 6. a 5. stor. pred Kr., pozri Chrysothemis z Argosu 

**Chrysothemis** môže byť aj:
*planétka, pozri 637 Chrysothemis
Rhoio

**Rhoio** alebo **Rhoió** (*Rhoio*/iný prepis *Rhoió*) môže byť v gréckej mytológii:
*dcéra Stafyla a Chrysothemidy, pozri Rhoio (dcéra Stafyla)
*dcéra riečneho boha Skamandra, pozri Rhoio (dcéra Skamandra)
Lens (obvod)

**Lens** je obvod v departemente Pas-de-Calais a regióne Hauts-de-France vo Francúzsku. Člení sa ďalej na 17 kantónov a 43 obcí.

## Kantóny
* Avion
* Bully-les-Mines
* Carvin
* Courrières
* Harnes
* Hénin-Beaumont
* Leforest
* Lens-Est
* Lens-Nord-Est
* Lens-Nord-Ouest
* Liévin-Nord
* Liévin-Sud
* Montigny-en-Gohelle
* Noyelles-sous-Lens
* Rouvroy
* Sains-en-Gohelle
* Wingles

## Zdroj

Kategória:Obvody v regióne Nord-Pas-de-Calais-Pikardia
Kategória:Pas-de-Calais
Mnésimaché

**Mnésimaché** alebo **Mnésimacha** (*Mnésimaché*) môže byť v gréckej mytológii:
* dcéra ólenskeho kráľa Dexamena, pozri Mnésimaché (dcéra Dexamena)
* dcéra Dióra z Élidy, pozri Mnésimaché (dcéra Dióra)
Šupina (ryby)

náhľad|Šupiny na rybách
**Šupina** je útvar na povrchu tela rýb. Primárnou funkciou šupín je predovšetkým ochrana tela pred vonkajšími vplyvmi a živočíchmi. Vznikajú ako deriváty škáry.

U rôznych druhov rýb sa časom vytvorili rôzne modifikácie šupín, niekedy dokonca úplne absentujú a ryba má namiesto šupinami telo pokryté tenkou pokožkou.

## Všeobecná štruktúra
náhľad|Schematický nákres šupiny ryby 
Vo väčšine prípadov sa šupina ryby skladá z prednej a zadnej časti. Celá šupina na tele ryby je orientovaná prednou časťou dozadu a prichytená zadnou časťou.

### Predná časť
Predná časť je väčšinou širšia oproti zadnej časti a na rozdiel od nej je do veľkej miery priesvitná. Je orientovaná ku chvostovej plutve ryby.

### Zadná časť
Býva podstatne hrubšia než zvyšok šupiny. Vyčnieva z nej pomerne špicatý čudlík, čo vo väčšom zastúpení pôsobí ako pílka či skôr šmirgeľ

### Prírastkové kruhy
V princípe sú veľmi podobné letokruhom stromov. Na obrázku je možné pozorovať, že nepribúdajú pravidelne, ale zoskupujú sa striedavo do hustejších a redších skupín. Hustejšie pritom pribúdajú v zime, kedy má ryba spomalený rast, pretože hibernuje a redšie sa naopak tvoria v lete, v období rýchleho rastu. Podľa týchto prírastkových kruhov sa spočítaním hustejších skupín dá pomerne presne určiť vek ryby.

## Referencie

Kategória:Anatómia rýb
Mnésimaché (dcéra Dexamena)

**Mnésimaché** alebo **Mnésimacha** (*Mnésimaché*) dcéra ólenskeho kráľa Dexamena.

Keď Herakles splnil všetkých dvanásť úloh, zadaných mykénskym kráľom Eurystheom, aby tak dosiahol slobodu, vypravil sa s vojskom proti élidskemu kráľovi Aigeiovi, ktorý ho v minulosti namiesto sľúbenej odmeny potupne vyhnal. Herakles však počas vojenskej výpravy ochorel a chtiac či nechtiac uzavrel prímerie, ktoré jeho nepriateľ nečakaným útokom porušil a on sa po stratách musel stiahnuť.

Jeho cesta ho potom priviedla k ólenskemu kráľovi Dexamenovi, kde sa podľa antického autora Apollodora, mala konať svadba Dexamenovej dcéry Mnésimachy a Kentaura Eurytióna. Nevesta rozhodne neprekypovala šťastím, lebo ju surový Eurytión do zásnub a aj k svadbe donútil. Keď si potom Kentaur Eurytión pre ňu prišiel, Herakles mu v tom po rozhovore s jej otcom zabránil a v bitke, ktorá sa medzi nimi strhla ho zabil.

Antický autor Pausanias uvádza, že Dexamenos bol aj otec dvojičiek, dcér, ktoré sa vydali za synov élidskeho kráľa Aktora. Théraifoné sa vydala za Euryta a Théroniké za Kteata.

## Referencie a bibliografia

Kategória:Postavy gréckej mytológie
Sapere Aude

***Sapere Aude*** je štvrtý radový album skupiny Konflikt vydaný roku 2006.

## Zoznam skladieb
# "Into - Tolerancia" – 7:09
# "Mŕtva Planéta II" – 3:12
# "Rebel" – 3:44
# "Slepá Viera" – 2:38
# "Maroško - Cesta Na Koncert" – 3:00
# "Vzor #1" – 3:54
# "Vzor #2" – 3:38
# "Moja Cesta" – 3:23
# "Láska Z Parku" – 4:55
# "Zlý Žart" – 3:13
# "Neverte Politikom" – 2:44
# "Priatelia" – 3:13

## Skupina
* Jury – spev, gitara
* Maťo Ferenčík – gitara, vokály
* Kristián Kadlečík – basa
* Lojzo Horník – bicie, vokály
* Maroš - vokály (Maroško - Cesta Na Koncert)

## Hostia
* Erich "Boboš" Prochádzka – harmonika
* Andika Baráth – akordeón
* Tomáš Giba (Ska2tonics) – trúbka
* Jožo Vöröš (Ska2tonics) – trombón

## Externé odkazy
* Domáca stránka

Kategória:Albumy skupiny Konflikt
Kategória:Hudobné albumy z 2006